**Пән:** Ғылыми журналистиканың теориялық және тәжірибелік негіздері, 1 курс, докторантура.

8 дәріс.Қазақ ғылыми мектебі мен ғылыми журналистикасы. Тарихи сабақтастық.

Қазақ ғылыми мектебі Шығыс ғылыми дәстүрімен тығыз байланысты. Қазақ ауыз әдебиетінде, жазба жәдігерлерде әлемді философиялық тану тәсілі ауқымды дамыды. Ұлттық ғылыми мектептің бір ерекшелігі – оның тұрмыстық, қолданбалық компоненттерінің биматериалдық астарларымен қабысып жатқандығында. Европада ғылым капиталистік қарым-қатынас дүниеге келгенде қарыштап қадам басса, шығыстық дәстүрге иек артқан қазақ ғылыми мектебі қауымдық құрылыс кезінде де ғылыми өскіндерді дүниеге келтірді. Патшалық Ресей қол астындағы, Кеңес өкіметі жылдарындағы ұлттық ғылым орыс ғылыми мектебінің қанаты астында болды, сол теориялық және практикалық үрдістің жетегінде жүрді.